CELEX: 32020D1698
Language: et
Date: 2020-10-12 00:00:00
Title: Nõukogu otsus (EL) 2020/1698, 12. oktoober 2020, millega määratakse kindlaks Euroopa Liidu nimel Ameerika Ühendriikide ja Euroopa Ühenduse vahelise tsiviillennunduse ohutuse reguleerimise alase koostöö lepinguga asutatud kahepoolses järelevalvenõukogus võetav seisukoht seoses otsusega nr 0011, millega võetakse vastu lepingu 4. lisa

13.11.2020   
               
               
                  ET
               
               
                  Euroopa Liidu Teataja
               
               
                  L 381/20
               
            
         NÕUKOGU OTSUS (EL) 2020/1698,
         12. oktoober 2020,
         millega määratakse kindlaks Euroopa Liidu nimel Ameerika Ühendriikide ja Euroopa Ühenduse vahelise tsiviillennunduse ohutuse reguleerimise alase koostöö lepinguga asutatud kahepoolses järelevalvenõukogus võetav seisukoht seoses otsusega nr 0011, millega võetakse vastu lepingu 4. lisa
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ameerika Ühendriikide ja Euroopa Ühenduse vaheline tsiviillennunduse ohutuse reguleerimise alase koostöö leping (1) (edaspidi „leping“) kiideti liidu nimel heaks nõukogu otsusega 2011/719/EL (2) ja see jõustus 1. mail 2011.
                  
               
                     (2)
                  
                  
                     Lepingu üks peamisi eesmärke on parandada Euroopa ja Ameerika Ühendriikide pikaajalist koostöösuhet, et tagada tsiviillennundusohutuse kõrge tase kogu maailmas ning viia liigsest regulatiivsest järelevalvest tulenevad majandustõkked lennundussektori ja ettevõtjate jaoks miinimumini.
                  
               
                     (3)
                  
                  
                     Lepingu muudatusega 1 (3) laiendatakse lepingu artikli 2 punkti B kohaldamisala nii, et see hõlmab muu hulgas töötajatele lubade andmist ja nende koolitamist ning seda on nõukogu otsuse (EL) 2018/61 (4) artikli 3 kohaselt kohaldatud ajutiselt alates 13. detsembrist 2017.
                  
               
                     (4)
                  
                  
                     Lepingu muudetud artiklis 5 on ette nähtud lepingu uute lisade koostamine selle kohaldamisalasse kuuluvates küsimustes.
                  
               
                     (5)
                  
                  
                     Mõlemad tehnilised asutused lepingu artikli 1 punkti F tähenduses, st Euroopa Liidu (EL) puhul Euroopa Liidu Lennundusohutusamet (EASA) ja Ameerika Ühendriikide (USA) puhul Ameerika Ühendriikide Föderaalne Lennuamet (FAA), tegid kahepoolsele järelevalvenõukogule ettepaneku võtta vastu otsus, millega koostatakse lepingu uus 4. lisa, mis hõlmab lennutreeningseadmete nõuetele vastavuse järelduste ja dokumentide vastastikust tunnustamist.
                  
               
                     (6)
                  
                  
                     Uue lisa koostamine aitab vähendada nii mõlema tehnilise asutuse kui ka lennundussektori (lennutreeningseadmete käitajad) kulusid ning lennuettevõtjad saavad kasu sellest, et nende pilootidel on parem juurdepääs lennutreeningseadmetele.
                  
               
                     (7)
                  
                  
                     Lepingu artikli 19 punktis C on ette nähtud, et uued lisad jõustuvad artikliga 3 asutatud kahepoolse järelevalvenõukogu otsusega.
                  
               
                     (8)
                  
                  
                     On asjakohane määrata kindlaks liidu nimel kahepoolses järelevalvenõukogus otsuse 2011/719/EL artikli 4 lõike 3 kohaselt võetav seisukoht, mis käsitleb kahepoolse järelevalvenõukogu otsust nr 0011, millega võetakse kooskõlas lepingu artikli 3 punkti C alapunktiga 7 ja artikli 19 punktiga C vastu lepingu 4. lisa, mis käsitleb lennutreeningseadmeid.
                  
               
                     (9)
                  
                  
                     Seetõttu peaks liidu võetav seisukoht kahepoolses järelevalvenõukogus põhinema kahepoolse järelevalvenõukogu otsuse nr 0011 eelnõul ja ühisdeklaratsioonil,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ameerika Ühendriikide ja Euroopa Ühenduse vahelise tsiviillennunduse ohutuse reguleerimise alase koostöö lepingu (edaspidi „leping“) artiklite 3 ja 19 kohaselt kahepoolses järelevalvenõukogus Euroopa Liidu nimel võetav seisukoht, mis käsitleb kahepoolses järelevalvenõukogus vastu võetavat otsust lepingu 4. lisa vastuvõtmise kohta, põhineb kahepoolse järelevalvenõukogu otsuse nr 0011 eelnõul ja allkirjastatud ühisdeklaratsioonil (5).
         
         
            Artikkel 2
            Pärast kahepoolse järelevalvenõukogu otsuse vastuvõtmist avaldatakse see Euroopa Liidu Teatajas.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 12. oktoober 2020
            
               
                  Nõukogu nimel
               
               
                  president
               
               J. BORRELL FONTELLES
            
         
         
            (1)  ELT L 291, 9.11.2011, lk 3.
         
            (2)  Nõukogu 7. märtsi 2011. aasta otsus 2011/719/EL Ameerika Ühendriikide ja Euroopa Ühenduse vahelise tsiviillennunduse ohutuse reguleerimise alase koostöölepingu sõlmimise kohta (ELT L 291, 9.11.2011, lk 1).
         
            (3)  ELT L 11, 16.1.2018, lk 3.
         
            (4)  Nõukogu 21. märtsi 2017. aasta otsus (EL) 2018/61 Ameerika Ühendriikide ja Euroopa Ühenduse vahelise tsiviillennunduse ohutuse reguleerimise alase koostöö lepingu muudatuse Euroopa Liidu nimel allkirjastamise ja selle ajutise kohaldamise kohta (ELT L 11, 16.1.2018, lk 1).
         
            (5)  Vt dokumenti ST 11009/19 veebilehel http://register.consilium.europa.eu.